tartuNLP/wikipedia-smugri-20251201 huggingface dataset:
Anni Rautiainen

Anni-Kirsti Rautiainen (7. syyskuuta 1884 Nurmes – 13. kesäkuuta 1939 Helsinki) oli suomalainen opettaja, päätoimittaja ja Suomen Opettajain Raittiusliiton sihteeri.
Rautiainen valmistui opettajaksi suomalaisesta jatko-opistosta. Hän toimi maantieteen ja luonnontieteen opettajana ensin Parikkalan yhteiskoulussa ja sitten Salmin keskikoulussa. Suomen Opettajain Raittiusliiton sihteerinä Rautiainen oli vuodesta 1921 alkaen aina kuolemaansa saakka. Hän toimitti koulujen raittiuskirjoituskilpailujen palkintokirjoja ja toivonliittojen joululehtiä, johti raittiuspedagogisia kursseja ja piti esitelmiä. Hän kokosi toivonliittotyössä saavuttamansa kokemukset "Toivonliittotyön Käsikirjaksi".
Rautiaisen aloitteesta perustettiin raittiuspedagoginen Raittiuskasvatus-lehti, jonka toimittajana Rautiainen oli kuolemaansa asti. Rautiainen oli lisäksi useita vuosia Naisten raittiuskeskuksen johtokunnan jäsenenä ja jonkin aikaa myös Naisten raittiuskeskuksen sihteerinä. Rautiainen oli useita vuosia Suomalaisen Naisliiton keskushallituksen jäsenenä, liiton Helsingin osaston johtokunnan jäsenenä ja hän oli 1931–1932 Naisten Ääni-lehden päätoimittajana.
Venäjän kansanäänestys 2020

Venäjällä järjestettiin kansanäänestys 25. kesäkuuta – 1. heinäkuuta 2020, joka käsitteli perustuslakiin tehtäviä muutoksia.
Kansanäänestys järjestettiin myös Venäjän miehittämällä Krimin niemimaalla, jossa äänestysaktiivisuus oli väitetysti yli 90 %.
Kysymys kansanäänestys-statuksesta.
Virallisesti Venäjällä ei käytetty nimitystä kansanäänestys, koska sitä ei toteutettu maan vaalilakien mukaisesti. Sen sijaan Venäjän viranomaiset kutsuivat sitä "yhteisvenäläiseksi äänestykseksi ()". Vuonna 1993 säädetyn lain mukaan Venäjän perustuslain muutosten hyväksyminen ei vaadi virallisen kansanäänestyksen järjestämistä.
Normaalisti kansanäänestyksessä vaadittaisiin yli 50 prosentin äänestysaktiivisuus, jotta tulos olisi laillinen. Tätä ei kuitenkaan sovellettu tällä kertaa, minkä vuoksi kansanäänestystä ei kutsuttu kansanäänestykseksi.
Keskeinen sisältö ja kysymyksenasettelu.
Aiemmin voimassa olevan perustuslain nojalla Putinin presidenttikausi päättyisi vuonna 2024. Kansanäänestystä pidettiin yleisesti kikkailuna, jonka turvin Putin voisi halutessaan pysyä vallassa aina vuoiteen 2036 asti, joskin presidentinvaalien kautta.
Putinin kanslia toimitti duumalle tammikuussa 2020 listan ehdotetuista muutoksista perustuslakiin:
Kansanäänestyksessä äänestäjältä kysyttiin, hyväksyvätkö he muutosehdotukset. Vaihtoehdot olivat joko "kyllä" tai "ei". Esitettävä kysymys oli seuraavanlainen:Вы одобряете изменения в Конституцию Российской Федерации?
Hyväksyttekö muutokset Venäjän federaation perustuslakiin?
Vaalivilppi.
Yksi merkki vaalivilpistä oli se, että uudistettu perustuslaki oli saatavilla jo ennen kuin kansanäänestyksen tulos oli virallisesti selvillä.
Myös koronaviruspandemian takia asetettuja poikkeusoloja käytettiin hyväksi äänestystuloksen vääristelyyn. Ihmisiä on esim. rekisteröity äänestäjäksi ilman heidän suostumustaan ja työntekijöitä painostettiin äänestämään. Lisäksi muutosehdotuksia tukeva puoli sai kampanjarahoitusta julkisista varoista.
Pina Picierno

Pina Picierno (s. 10. toukokuuta 1981 Santa Maria Capua Vetere) on italialainen demokraattisen puolueen poliitikko.
Picierno opiskeli markkinointia ja viestintää. Hän istui Italian edustajainhuoneen jäsenenä, kunnes tuli vuonna 2014 valituksi Euroopan parlamentin jäseneksi. Picierno liittyi Euroopan parlamentin sosialistien ja demokraattien ryhmään ja tuli vuonna 2022 valituksi Euroopan parlamentin varapuhemieheksi.
Nigerian puolustusministeri

Nigerian puolustusministeri () on liittovaltion puolustusneuvoston johtavin virkamies, joka johtaa Nigerian puolustusministeriötä. Puolustusministerin päätehtävänä on yhdessä pääesikunnan ja presidentin kanssa, johtaa Nigerian puolustusvoimien kaikkia asehaaroja, ylläpitää ​​sotilasjoukkoja kansallisen alueen ja turvallisuuden takaamiseksi. Puolustusministerin tehtävät on tarkemmin eritelty Nigerian liittotasavallan perustuslaissa.
Bréguet 1150 Atlantic

Bréguet Br.1150 Atlantic on ranskalaisen Breguet Aviationin vuosina 1961–1987 valmistama kaksimoottorinen merivalvonta- ja meritorjunta-lentokone. 
Historia.
Osaltaan Lockheed P2V Neptunen korvanneen Atlanticin ensilento oli 21. lokakuuta 1961, ja sen tuotanto päättyi vuonna 1987. 
Tekniset tiedot.
Konetyyppi on varustettu Rolls Roycen Tyne-potkuriturbiineilla, joiden teho on 5 500 hv tai myöhemmässä versiossa noin +6 000 hv, sen pisin lentoaika on 18 tuntia. Kone lentonopeus on noin 650 km/h, ja enimmäiskantama on noin 8 000 – 9 000 kilometriä.Se kykenee kantamaan 3 500 kg pudotettavaa tai kiinteää aseistusta. Koneen miehistön määrä on enimmillään 12 henkilöä. Atlanticia on käyttöaikanaan kehitetty ja modernisoitu. 
Atlantique 2.
Konetyyppiä ovat käyttäneet Ranska, Saksa, Italia, Alankomaat, sekä Pakistan.
Irene Hirvi

Irene Hirvi (1928 – 8. heinäkuuta 2008) oli suomalainen unissasaarnaaja, joka tuli tunnetuksi saarnatessaan 11-vuotiaana Lohtajan Marinkaisissa kesällä 1939 noin kuukauden ajan.
Irene Hirvi oli syntynyt Lohtajan Väliviirteellä ja hänen kerrotaan tulleen sijoitetuksi kunnan puolesta Lohtajan Marinkaisissa sijainneeseen Juho Hyypän taloon. Hänen äitinsä oli kuollut ja muualla asunut isä ei huolehtinut tyttärestään. Hän joutui toukokuussa 1939 Libeckin sairaalaan Kokkolaan saatuaan hermostokohtauksia, joiden vuoksi hän oli puoliksi tiedottomassa tilassa. Sairaalassa kohtaukset loppuivat. 
Irene Hirven ensimmäinen unissasaarnaus tapahtui perjantaina 9. kesäkuuta 1939. Hän kertoi olevansa taivaassa ja puhuvansa mitä Jeesus käski hänen sanoa. Hän kertoi mitä hän näki taivaassa ja mainitsi monien elossa olevien henkilöiden nimiä, joiden hän sanoi olevan joko taivaassa tai helvetissä. Tämän jälkeen Hirvi alkoi saada tälläisiä kohtauksia neljä kertaa päivässä, ja hän puhuu joka kerta tunnin ajan, joskus toistakin tuntia näkemistään asioista. Irene Hirvi osasi sanoa edeltäkäsin tunnilleen, milloin hän aloittaisi puhumisen ja milloin se loppuisi. Unissasaarnaamisen ulkopuolella Hirvi käyttäytyi aivan normaalisti. Saarnan aikana hän makasi sängyssään kevyessä horrostilassa ja saarnasi normaalilla äänellä. Hirvi muisti saarnansa normaalitilaan palattuaan.
Irene Hirven saarnoja tuli kuuntelemaan satoja, enimmillään jopa tuhat ihmistä. Kun kuulijajoukko kasvoi suureksi talon pihaan sijoitettiin keinutuoli, josta käsin Hirvi saarnasi kuulijoilleen istualtaan kuusi kertaa saman päivän aikana. Saarnoissaan Hirvi kertoi olleensa aluksi portinvartijana taivaassa, mutta päässeensä myöhemmin sisälle taivaaseen, samoin hän pääsi myös helvettiin Jeesuksen taluttamana. Irene Hirven mukaan taivaan ovessa oli teksti "Jeesuksen Kristuksen Jumalan pojan veri puhdistaa meitä kaikista synneistä", jota ei osata lukea helvetissä eikä taivaassa, mutta Irene oli saanut sen tietää. Hän oli saanut myös tietää kuolevansa kahden vuoden kuluttua 13-vuotiaana. Hirven puhe sisälsi usein Siionin kanteleen virren numero 546. Professori Aarni Voipio haastatteli ja laulatti Irene Hirveä ja hän piti unissasaarnaamisesta radioesitelmän Yleisradiossa. Irene Hirven saarnat päättyivät noin kuukauden kuluttua kun joku oli ollut aikeissa ryhtyä rahastamaan Hirven näyillä. 
Irene Hirvelle on pystytetty 1990-luvun loppupuolella muistokivi Lohtajalle sen talon pihalle, jossa hän saarnasi kesällä 1939.
Gerhard Küntscher

Gerhard Küntscher (6. joulukuuta 1900 – 17. joulukuuta 1972) oli saksalainen kirurgi, joka kehitti toisen maailmansodan aikaan ydinnaulauksen raajojen pitkien putkiluiden murtumien hoitoon.
Ydinnaulauksen kehittäminen.
Sodan aikana Küntscher komennettiin Suomen Lappiin Kemiin vuosiksi 1942 – 1944. Tämä oli ensimmäisiä kertoja, kun tietotaito ydinnaulauksesta kulkeutui Saksan ulkopuolelle sodan vuoksi. Küntscher toimi yhteistyössä suomalaisten kirurgien kanssa suomalaisessa 57. sotasairaalassa, ja uudella tekniikalla hoidettiin myös Suomen siviiliväestön vammoja. 
Aiemmin pitkien putkiluiden murtumat olivat vaatineet kuukausien kipsihoidon, mutta uusi tekniikka mahdollisti esimerkiksi sotilaiden paluun tehtäviin jo viikoissa. Tieto uudesta menetelmästä levisi maailmalle, kun ydinnaulauksella hoidetut sotavangit aikanaan palasivat kotimaahansa. Vaikka menetelmä ja implantit ovat sittemmin kehittyneet edelleen, ovat perusperiaatteet edelleen samat ja yleisesti käytössä ympäri maailmaa.
Aiheesta muualla.
BLAST Paris Major 2023

 
BLAST.tv Paris Major 2023 oli järjestyksessään 19. ja viimeinen "n" major-turnaus ennen "Counter-Strike 2:n" turnauksia. Turnaus järjestettiin Pariisissa Ranskassa 8.–21. toukokuuta 2023.
Turnauksen voitti Team Vitality, jonka pelaaja Peter ”dupreeh” Rasmussen voitti uransa viidennen major-turnauksen. Turnauksen MVP-tittelin sai Mathieu ”ZywOo” Herbaut.
Missoulan piirikunta

Missoulan piirikunta () on Yhdysvaltojen Montanan osavaltiossa sijaitseva piirikunta. Sen väkiluku oli 117 922 vuonna 2020, ja se oli väkiluvultaan Montanan kolmanneksi suurin piirikunta. Piirikunnan hallintokeskus on Missoulan kaupunki. Piirikunta on perustettu vuonna 1860. 
Väestö.
Vuonna 2020 Missoulan piirikunnan 117 922 asukkaasta valkoisia oli 86,1 %, alkuperäisasukkaita 2,8 %, aasialaisia 1,2 %, mustia 0,6 % ja Tyynenmeren alkuperäisasukkaita 0,1 %. Asukkaista 6,9 % kuului kahteen tai useampaan rotuun. 5,1 % asukkaista puhui kotonaan jotain muuta kieltä kuin englantia ja 3,3 % asukkaista oli syntynyt ulkomailla.
IEM Rio Major 2022

IEM Rio Major 2022 oli järjestyksessään 18. "n" major-turnaus. Se järjestettiin Rio de Janeirossa Brasiliassa 31. lokakuuta – 13. marraskuuta 2022.
Turnauksen voitti Outsiders kaadettuaan Heroicin finaalissa. Turnauksen MVP-tittelin sai Džami ”Jame” Ali.
PGL Major Antwerp 2022

PGL Major Antwerp 2022 oli järjestyksessään 17. "n" major-turnaus. Se järjestettiin Antwerpenissä Belgiassa 9. – 22. toukokuuta 2022.
Turnauksen voitti FaZe Clan kaataen Natus Vinceren finaalissa. Turnauksen MVP-tittelin sai Håvard ”rain” Nygaard.
PGL Major Stockholm 2021

PGL Major Stockholm 2021 oli järjestyksessään 16. "n" major-turnaus. Se järjestettiin Tukholmassa Ruotsissa 26. lokakuuta – 7. marraskuuta 2021.
Turnauksen voitti Natus Vincere kukistaen G2 Esportsin finaalissa. Turnauksen MVP-tittelin sai Oleksandr Olehovytš ”s1mple” Kostyljev.
IEM Katowice Major 2019

IEM Katowice Major 2019 oli järjestyksessään 14. "n" major-turnaus. Se pidettiin Katowicessa Puolassa 13. helmikuuta – 3. maaliskuuta 2019.
Astralis voitti finaalissa ENCE eSportsin ja sai kolmannen major-voittonsa. Turnauksen MVP-tittelin voitti Emil ”Magisk” Reif.
ELEAGUE Major 2017

ELEAGUE Major 2017 oli järjestyksessään kymmenes "n" major-turnaus. Se pidettiin Atlantassa Yhdysvalloissa 22. – 29. tammikuuta 2017.
Turnauksen voitti Astralis finaalissa Virtus.prota vastaan. Turnauksen MVP-tittelin sai Markus ”Kjaerbye” Kjærbye.
Turnauksen karttavalikoima oli Cache, Cobblestone, Dust2, Mirage, Nuke, Overpass ja Train.
Verh’nokamjanske

Verh’nokamjanske (; ennen vuotta 1937 nimellä Tšubarivka () on kylä Ukrainan Donetskin alueen pohjoisosassa, Bah’mutin piirin Zvanivkan hromadan alueella. Kylän asutus sijaitsee nauhamaisesti paikallistien varrella, 5-9 kilometriä Siverskin kaupungista itään. Luhanskin alue alkaa kylän itäpuolelta. Verh’nokamjanske sijaitsee linnuntietä noin 33 kilometriä (maanteitse 42 km) piirikeskus Bah’mutista koilliseen ja 100 kilometriä aluekeskus Donetskista pohjoiskoilliseen.
Kylä on perustettu vuonna 1924. Sen väkiluku oli 894 (2017) tai 960 (2001).
Venäjän ja sen separatistisen nukkehallinnon sotatoimet kylää kohtaan alkoivat vuonna 2014. Osana Ukrainaan kohdistamaansa hyökkäyssotaa (2022–) Venäjä on pyrkinyt laajentamaan miehitysaluettaan. Rintamalinjan lähellä sijaitsevaan kylään, jonka kautta venäläisjoukot ovat pyrkineet murtautumaan edetäkseen, on kohdistettu toistuvasti sotilaallisia iskuja. Verh’nokamjansken kylän monet rakennukset olivat tuhoutuneet venäläisten lukuisien ilma- ja tykistöiskujen vuoksi.
ESL One Cologne 2016

ESL One Cologne 2016 oli järjestyksessään yhdeksäs "n" major-turnaus. Se pidettiin Kölnissä Saksassa 5. – 10. heinäkuuta 2016.
Turnauksen voitti SK Gaming kukistaen Team Liquidin finaalissa. Turnauksen MVP-tittelin sai Marcelo ”coldzera” David.
MLG Columbus 2016

MLG Columbus 2016 oli järjestyksessään kahdeksas "n" major-turnaus. Se pidettiin Columbuksessa Yhdysvalloissa 29. maaliskuuta – 3. huhtikuuta 2016.
Turnauksen voitti Luminosity kukistaen Natus Vinceren finaalissa. Turnauksen MVP-tittelin sai Marcelo ”coldzera” David.
DreamHack Open Cluj-Napoca 2015

DreamHack Open Cluj-Napoca 2015 oli järjestyksessään seitsemäs "n" major-turnaus. Se pidettiin Cluj-Napocassa Romaniassa 28. lokakuuta – 1. marraskuuta 2015.
Turnauksen voitti Envy kukistaen Natus Vinceren finaalissa. Turnauksen MVP-tittelin sai Kenny ”kennyS” Schrub.
Cristina Maestre

Cristina Maestre Martín de Almagro (s. 27. heinäkuuta 1975 Ciudad Real) on espanjalainen sosialistisen työväenpuolueen poliitikko.
Maestre opiskeli Kastilia-La Manchan yliopistossa. Hän istui Espanjan senaatissa vuosina 2003–2011. Vuoden 2019 eurovaaleissa Maestre tuli valituksi Euroopan parlamentin jäseneksi. Hän liittyi Euroopan parlamentin sosialistien ja demokraattien ryhmään.
ESL One Cologne 2015

ESL One Cologne 2015 oli järjestyksessään kuudes "n" major-turnaus. Se pidettiin Kölnissä Saksassa 20. – 23. elokuuta 2015.
Turnauksen voitti fnatic kukistettuaan finaalissa EnVyUs-joukkueen. Turnauksen MVP-tittelin sai Robin ”flusha” Rönnquist.
ESL One Katowice 2015

ESL One Katowice 2015 oli järjestyksessään viides "n" major-turnaus. Se pidettiin Katowicessa Puolassa 12. – 15. maaliskuuta 2015.
Turnauksen voitti fnatic, joka voitti Ninjas in Pyjamasin finaalissa. Turnauksen MVP-tittelin sai Olof ”olofmeister” Gustafsson.
Vear

Vear on taajama Tønsbergin kunnassa Vestfoldin läänissä Norjassa. Taajaman pinta-ala on 2,3 neliökilometriä ja asukasluku 3 683 vuonna 2023.
DreamHack Winter 2014

DreamHack Winter 2014 oli järjestyksessään neljäs "n" major-turnaus. Se pidettiin Jönköpingissä Ruotsissa 27. – 29. marraskuuta 2014.
Turnauksen voitti LDLC kukistaen Ninjas in Pyjamasin finaalissa. Turnauksen MVP-tittelin sai Vincent ”Happy” Cervoni Schopenhauer.
Nikolas Talo

Nikolas Talo (s. 24. maaliskuuta 2003) on suomalainen jalkapalloilija joka edustaa Veikkausliigassa pelaavaa FC Hakaa.
Revetal/Bergsåsen

Revetal/Bergsåsen on taajama Tønsbergin kunnassa Vestfoldin läänissä Norjassa. Taajaman pinta-ala on 1,6 neliökilometriä ja asukasluku 2 419 vuonna 2023. Revetal oli entisen Ren kunnan hallintokeskus.
ESL One Cologne 2014

ESL One Cologne 2014 oli järjestyksessään kolmas "n" major-turnaus. Se pidettiin Kölnissä Saksassa 14. – 17. elokuuta 2014.
Turnauksen voitti Ninjas in Pyjamas kukistettuaan fnaticin finaalissa. Turnauksen MVP-tittelin sai Adam ”friberg” Friberg.
Barkåker

Barkåker on taajama Tønsbergin kunnassa Vestfoldin läänissä Norjassa. Taajaman pinta-ala on 1,1 neliökilometriä ja asukasluku 1 803 vuonna 2023.
Kirkevoll/Brekkeåsen

Kirkevoll/Brekkeåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 974 vuonna 2023.
EMS One Katowice 2014

EMS One Katowice 2014 oli järjestyksessään toinen "n" major-turnaus. Se pidettiin Katowicessa Puolassa 13. – 16. maaliskuuta 2014.
Turnauksen voitti Virtus.pro kukistettuaan Ninjas in Pyjamasin finaalissa. Turnauksen MVP-tittelin sai Jarosław ”pashaBiceps” Jarząbkowski.
Skjeggestadåsen

Skjeggestadåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 821 vuonna 2023.
Vollen

Vollen on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 694 vuonna 2023. Vollenin vieressä sijaitsee lakkautettu Slagentangenin öljynjalostamo.
DreamHack Winter 2013

DreamHack Winter 2013 oli järjestyksessään ensimmäinen "n" major-turnaus. Se pidettiin Jönköpingissä Ruotsissa 28. – 30. marraskuuta 2013.
Turnauksen voitti fnatic kukistettuaan Ninjas in Pyjamasin finaalissa. Turnauksen MVP-tittelin sai Jesper ”JW” Wecksell.
Solerød

Solerød on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 542 vuonna 2023.
Linnestad

Linnestad on taajama Tønsbergin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 313 vuonna 2023.
Gretteåsen

Gretteåsen on taajama Tønsbergin kunnassa Vestfoldin läänissä Norjassa. Taajaman pinta-ala on 0,09 neliökilometriä ja asukasluku 233 vuonna 2023.
PGL Major Copenhagen 2024

PGL Major Copenhagen 2024 oli järjestyksessään ensimmäinen "Counter-Strike 2:ssa" pelattu major-turnaus "n" jälkeen. Se pelattiin Kööpenhaminassa Tanskassa 17. – 31. maaliskuuta 2024.
Turnauksen voitti Natus Vincere finaalissa 2–1 karttavoitoin FaZe Clania vastaan. Turnauksen MVP-tittelin sai Justinas ”jL” Lekavičius. Navissa pelannut Aleksi ”Aleksib” Virolainen voitti historian ensimmäisenä suomalaisena major-turnauksen.
Åsgårdstrand

Åsgårdstrand on taajama ja vuodesta 2010 kaupunki Hortenin ja Tønsbergin kunnissa Vestfoldin läänissä Norjassa. Taajaman pinta-ala on 1,5 neliökilometriä ja asukasluku 2 959 vuonna 2023. Asukkaista 98,1 prosenttia asuu Hortenin puolella.
Åsgårdstrandissa on asunut useita taiteilijoita, muun muassa Edvard Munch ja Hans Heyerdahl.
Perfect World Shanghai Major 2024

Perfect World Shanghai Major 2024 oli järjestyksessään toinen "Counter-Strike 2:n" major-turnaus. Se pelattiin Shanghaissa Kiinassa 30. marraskuuta – 15. joulukuuta 2024. Kyseessä oli ensimmäinen Aasiassa järjestettävä turnaus major-turnausten historiassa. Turnauksen voitti Team Spirit karttavoitoin 2–1 FaZe Clania vastaan, ja turnauksen MVP-palkinnon voitti Danil ”donk” Kryškovets.
Nortura

Nortura SA on norjalainen elintarvikekonserni. Se on noin 18 000 tuottajan omistama osuuskunta. Nortura perustettiin vuonna 2006, kun lampaan-, sian- ja naudantuottajien Gilde ja siipikarjatuottajien Prior yhdistyivät.
Marc Spitz

Marc Spitz (2. lokakuuta 1969 Far Rockaway, Queens, New York – 4. helmikuuta 2017) oli yhdysvaltalainen musiikkitoimittaja ja kirjailija. Hän kirjoitti esimerkiksi lehtiin "Spin", "The New York Times", "Vanity Fair" ja "Rolling Stone". Spitz julkaisi myös lukuisia musiikkiaiheisia kirjoja sekä novelleja. Vuonna 2013 hän julkaisi muistelmateoksensa "Poseur: A Memoir of Downtown New York City in the ’90s".
Autimatic

Timothy ”autimatic” Ta (s. 10. syyskuuta 1996) on yhdysvaltlainen "Counter-Strike 2" -ammattilainen. Hänen nykyinen joukkueensa on NRG. Hänet valittiin vuonna 2018 maailman 17. parhaaksi pelaajaksi, minkä lisäksi hän on saanut yhden MVP-palkinnon.
Autimatic on edustanut urallaan myös muun muassa joukkueita Evil Geniuses, Cloud9, Complexity ja Team SoloMid. Hän voitti Cloud9:n kanssa ensimmäisenä pohjoisamerikkalaisena joukkueena Counter-Striken major-turnauksen. NRG:n riveihin hän siirtyi maaliskuussa 2024.
Alexis Petridis

Alexis Petridis (s. 1971) on brittiläinen toimittaja, joka työskentelee "The Guardian" -lehden pääasiallisena rock- ja popkriitikkona. Hän on kirjoittanut myös lehtiin "The Daily Telegraph", "The Evening Standard", "Gentlemen’s Quarterly", "Esquire", "Q" ja "Mojo". Hänet on palkittu kirjoituksistaan useita kertoja, ja esimerkiksi vuonna 2012 Petridis valittiin parhaaksi musiikkikirjoittajaksi ja vuoden parhaaksi levyarvostelujen kirjoittajaksi. Vuonna 2017 hänelle myönnettiin Leeds College of Musicin stipendi.
6-hydroksimelatoniini

6-hydroksimelatoniini on melatoniinin luonnossa esiintyvä, endogeeninen, pääasiallinen aktiivinen metaboliitti. Melatoniinin tavoin 6-hydroksimelatoniini on MT1- ja MT2-reseptorien täysi agonisti. Se on myös antioksidantti ja neuroprotektiivinen aine, ja on tässä suhteessa vielä voimakkaampi suhteessa melatoniiniin.
6-hydroksimelatoniini on merkittävin kehossa syntyvä melatoniinin aineenvaihduntatuote, joka muodostuu maksassa ja erittyy virtsaan 6-hydroksimelatoniinisulfaatin muodossa.
Lumous (vuoden 2024 elokuva)

Lumous (engl. "Spellbound") on vuonna 2024 ilmestynyt tietokoneanimoitu musikaalielokuva, jonka on ohjannut Vicky Jenson. Elokuvan pääosissa ovat Rachel Zegler, Nicole Kidman, Javier Bardem, Tituss Burgess, John Lithgow, Jenifer Lewis ja Nathan Lane. Elokuvan musiikin on säveltänyt Alan Menken, joka on myös tehnyt kappaleet pitkäaikaisen yhteistyökumppanin ja sanoittajan Glenn Slaterin kanssa.
Bourghelles

Bourghelles on kunta Pohjois-Ranskassa Nordin departementissa Hauts-de-Francen alueella. Se sijaitsee noin 18 kilometriä Lillen kaupungista kaakkoon.
Kunnan nimi mainitaan ensimmäisen kerran vuonna 1197, ja se on johdettu romaanisesta pientä linnoitusta tarkoittavasta sanasta "borghela".
Saint-Pierren kirkko mainitaan myös 1100-luvulla. Se oli riippuvainen Tournain katedraalin kirkkoherroista. romaanista kirkkoa laajennettiin 1400-luvulla Sainte-Croix -kappelilla, joka on nykyisin kirkon etelälaiva. Seuraavan kerran kirkkoa laajennettiin 1700- ja 1800-luvuilla. Vuonna 1921 laivan katolla ollut kellotorni korvattiin nykyisellä kellotornilla. Kirkon sisustuksessa on Pyhän Pietarin patsas 1400-luvulta, barokkialttarit ja alttaritaulut 1600-luvulta sekä kastekappeli vuodelta 1571.
Urheilu.
Kunnassa on kaksi Pariisi–Roubaix maantiepyöräkilpailussa käytettävää kivitieosuutta eli pavéa. Cysoing – Bourghelles osuuden pituus on 1 450 metriä ja Bourghelles – Wannehain osuuden pituus on 1 180 metriä.
Fröbelin Palikat (täsmennyssivu)

Fröbelin Palikat voi tarkoittaa ainakin seuraavia:
Wannehain

Wannehain on kunta Pohjois-Ranskassa Nordin departementissa Hauts-de-Francen alueella. Se sijaitsee noin 20 kilometriä Lillen kaupungista kaakkoon.
Wannehain mainittiin ensimmäisen kerran 22. kesäkuuta 1190 dekaani Arnulphelle osoitetussa bullassa, jossa paavi Klemens III vahvisti Wannehainin maiden ja metsien omistuksen Tournain tuomiokapitulin tavaroiden ja kiinteistöjen luettelossa.
Sainte Cécilen kirkko on peräisin 1100- ja 1300-luvuilta. 1500-luvulla siihen lisättiin suurikokoinen kuori. 1800-luvulla kirkkoa pidettiin liian pienenä, ja sitä muutettiin huomattavasti vuonna 1854. Samalla kirkko sai uusgoottilaisen ulkomuodon.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Bourghelles – Wannehain osuuden pituus on 1 180 metriä.
Deanna Troi

Deanna Troi (s. 29. maaliskuuta 2336) on Marina Sirtisin esittämä kuvitteellinen hahmo televisiosarjassa "Star Trek – uusi sukupolvi". Hän on lajiltaan äidin puolelta betazoidi ja isän puolelta ihminen. Vaikka betazoidit pystyvät telepatiaan, puoli-ihmisenä Deanna kykenee ainoastaan aistimaan toisten tunteita telepaattisesti. Hän on USS "Enterprise"-D:n neuvonantaja ja suurimman osan sarjaa arvoltaan komentajakapteeni, kunnes yleni komentajaksi seitsemännellä tuotantokaudella.
Deannan isä Ian Andrew on kuollut. Hänen äitinsä Lwaxana on arvoltaan suurlähettiläs ja hän vierailee "Enterprisella" usein. Seitsemännellä kaudella selvisi, että Deannalla oli myös isosisko Kestra, joka oli kuollut onnettomuudessa Deannan ollessa vasta pieni lapsi. Toisella tuotantokaudella Deanna tuli tuntemattoman voiman takia raskaaksi ja sai nopeakasvuisen lapsen parin päivän sisällä. Hän nimesi lapsen isänsä mukaan, ennen kuin poika näennäisesti menehtyi ja poistui aluksesta. Deanna seurusteli sarjan alussa komentaja William Rikerin kanssa, ja viimeisessä jaksossa alkoi seurustella luutnantti Worfin kanssa.
Deanna käyttää neuvonantajana usein empaattisia kykyjään vastapuolen mielentilan selvittämisessä, sekä toimii aluksella psykologina muille miehistön jäsenille.
Rakkauden tähtien alla

Rakkauden tähtien alla ("The Eddy Duchin Story") on George Sidneyn ohjaama yhdysvaltalainen musiikkipitoinen rakkaus- ja elämäkertaelokuva vuodelta 1956. Se kertoo 41-vuotiaana kuolleen 1930- ja 1940-luvun viihdepianistin ja yhtyeenjohtajan Eddy Duchinin elämästä. Häntä esittää Tyrone Power, hänen ensimmäistä vaimoaan Kim Novak ja toista vaimoa Victoria Shaw.
Juoni.
Farmaseutiksi opiskellut mutta pianistina itseoppinut Eddy Duchin saapuu 1920-luvulla New Yorkiin, saa töitä hienostoklubeista ja yökerhoista ja alkaa seurustella seurapiirikaunotar Marjorie Oelrichsin kanssa, joka lopulta kosii miestä. Vaimo kuolee esikoispoika Peterin synnyskomplikaatioihin ja Eddy pakenee työhönsä jättäen pojan vaimon suvun hoitoon. Sotavuosina mies palvelee Yhdysvaltain laivastossa. Hän tapaa poikansa ensi kerran vasta vuosien kuluttua ja rakastuu tätä hoitavaan latinosukuiseen Chiquitaan. Pian mies itse sairastuu vakavasti ja kuolee vain 41-vuotiaana.
Vastaanotto.
Elokuva toi tekijöilleen neljä Oscar-ehdokkuutta: alkuperäistarinasta (Leo Katcher), musiikista (Morris Stoloff, George Duning), ‎ 
äänityksestä (John Livadary) ja värikuvauksesta (Harry Stradling). Victoria Shaw palkittiin vuoden parhaan tulokkaan Golden Globella.
"Helsingin Sanomien" Mikael Fränti kirjoitti elokuvan tv-esityksen alla 1997, ettei rooliinsa liian iäkäs Tyrone Power löydä ollenkaan oikeaa viritystä eikä ohjaaja Sidney ole saanut Kim Novakistakaan mitãän irti. ”Ylitunteellisuus kohotetaan ajoittain ällöttäviin mittasuhteisiin.”
Yleisurheilu kesäuniversiadeissa 1967

Vuoden 1967 kesäuniversiadeissa yleisurheilu järjestettiin 30. elokuuta – 4. syyskuuta. Niissä oli 33 kilpailutapahtumaa, miehille 21 ja naisille 12. Kisapaikkana oli Japanin kansallisstadion Tokiossa, joka oli ollut kolme vuotta aiemmin kesäolympialaisten näyttämönä. Kisoista jäi pois Neuvostoliiton johtama itäblokki Pohjois-Korean joukkueen virallisesta nimestä johtuvan kiistan vuoksi.
Kilpailuihin osallistui seitsemän suomalaista yleisurheilijaa, joissa estejuoksija Jouko Kuha otti universiadimestaruuden. Lisäksi Kuha oli 5 000 metrillä neljäs ajalla 14.20,0. Kaksinkertaiseksi mitalistiksi tuli Yhdysvalloissa Brigham Youngin yliopistossa opiskellut Pertti Pousi, joka otti kolmiloikan hopeaa ja pituuden pronssia. Lisäksi kuulantyöntäjä Antero Juntto ja viisiottelija Pirkko Heikkilä ottivat pronssia. Heikkilä oli lisäksi pituushypyssä kahdeksas tuloksella 574.
Algarvennokkasärki

Algarvennokkasärki ("Iberochondrostoma almacai") on särkiin kuuluva kalalaji. Lajia tavataan uhanalaisena Portugalissa.
Koko ja ulkonäkö.
Algarvennokkasärki voi kasvaa suurimmillaan 13–15 cm pitkäksi. Laji eroaa lähisukulaisistaan kylkiviivan suomujen määrän, pienehkön pään, leveän kuonon ja hampaiden määrän perusteella. Kalan selkä on ruskea ja vaalenee vatsaa kohden. Evät ovat harmahtavat tai punertavat.
Levinneisyys ja elintavat.
Algarvennokkasärkeä tavataan eteläisessä Portugalissa Mira-, Arade- ja Bensafrim-jokien sivujoista. Niiden elinympäristö kutistuu kesäisin. Algarvennokkasärki kutee matalissa nopeasti virtaavissa vesissä tammikuusta huhtikuulle. Algarvennokkasärki luokitellaan äärimmäisen uhanalaiseksi. Kantaa uhkaavat vedenotto, kuivuus ja vieraslajit.
Baisieux

Baisieux on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillen kaupungista itään Belgian rajalla.
Ranskan suuren vallankumouksen kuohunnoissa vuonna 1792 Baisieux’ssa Saint-Martinin kirkko tuhoutui. Uusi Saint-Martinin kirkko rakennettiin vuonna 1842. Tämä kuitenkin sai osassa kuntalaisia vastustusta, koska moni asui kaukana kirkosta. Kunta oli kehittynyt Sinin kylään etäälle vanhasta keskustasta, jonne myös valmistui vuonna 1865 Baisieux’n rautatieasema. Kuntaa uhkasi jakautuminen kahdeksi kunnaksi. Lopulta vuonna 1876 Sinin kylään valmistui Saint-Jean-Baptisten kirkko. Tämän jälkeen kunnassa oli kaksi kirkkoa, kaksi hautausmaata ja kaksi julkista koulua.
Asaka (Uzbekistan)

Asaka on kaupunki ja Asakan piirin hallinnollinen keskus Andižanin alueella Uzbekistanissa. Se sijaitsee Shahrixonsoyjoen varrella 16 kilometriä Andižanista kaakkoon. Kaupungissa oli 62 200 asukasta vuonna 2016.
Paikkakunta on kehittynyt vuonna 1899 rakennetun Taškentin ja Andižanin välisen rautatien aseman ympärille. Vuosina 1937–1991 se oli Leninsk-niminen kaupunki. Toisen maailmansodan jälkeen sen kehitys liittyi lähellä sijaitsevien Polvontoshin ja Xo‘jaobodin öljy- ja kaasukenttien hyödyntämiseen.
Asaka on Andižanin jälkeen alueen toiseksi tärkein teollisuuskeskus. Siellä toimii vuonna 1996 avattu autotehdas. Kaupungista on maantieyhteydet Andižaniin ja Ferganaan. Kulttuurilaitoksiin kuuluu vuonna 1932 perustettu kansanteatteri.
Jussi Lindgren

Jussi Lindgren (s. 1982) on suomalainen virkamies, koulutukseltaan tekniikan tohtori ja valtiotieteiden maisteri. Hän on ollut vuodesta 2023 valtiovarainministeri Riikka Purran (ps) talouspoliittinen erityisavustaja. Toimittaja Teemu Luukan mukaan hän on monien mielestä pääministeri Petteri Orpon avustajien ohella hallituksen vaikutusvaltaisimpia avustajia, ja Luukan sanoin hänellä voi sanoa olevan valtaa enemmän kuin keskivertoministerillä. Silti hän on julkisuudessa ollut tuntematon nimi.
Lindgren on ollut puoluesidonnaisuudeltaan ensin kokoomuslainen, sitten sosialidemokraattien kuntavaaliehdokas ja vuodesta 2023 puolueeseen liityttyään perussuomalainen.
Lindgren oli perussuomalaisten ehdokas kuntavaaleissa 2025. Hän sai 222 ääntä Helsingissä eikä tullut valituksi.
Tammijärven helluntaiseurakunta

Tammijärven helluntaiseurakunta (aik. Putkilahden helluntiaseurakunta) on vuonna 1927 perustettu luhankalainen helluntaiseurakunta. Seurakunnan pastori on Markus Vilpponen. Seurakunnan toimitilat sijaitsevat Luhangan Tammijärvellä. Seurakunnan juuret ulottuvat vuoteen 1927, jolloin perustettiin "Putkilahden helluntaiseurakunta". Vuonna 2015 seurakunta osti Tammijärven kyläkirkon evankelis-luterilaiselta seurakunnalta ja vaihtoi nimensä Tammijärven helluntaiseurakunnaksi. Seurakunnan toimintaan kuuluvat jumalanpalvelukset ja rukouskokoukset.
HMD Pulse

HMD Pulse on HMD Globalin 24. huhtikuuta 2024 julkaisema älypuhelin. Se julkaistiin samaan aikaan HMD Pulse+- ja HMD Pulse Pro -älypuhelinten kanssa. Ne olivat HMD Globalin ensimmäiset puhelimet, jotka se julkaisi omalla brändillään ilman Nokian nimeä.
HMD Pulsessa on 6,65 tuuman näyttö, joka tukee 90 hertsin virkistystaajuutta. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 256 gigatavun microSD-muistikortilla.
Puhelimessa on 13 megapikselin takakamera ja kahdeksan megapikselin etukamera. Akun kapasiteetti on 5 000 milliampeerituntia, ja se tukee 10 watin latausta. Sormenjälkitunnistin on sijoitettu virtapainikkeeseen, ja puhelimen IP-luokitus on 52. Käyttöjärjestelmänä on Android 14. Puhelimelle on luvattu kaksi vuotta Android-versiopäivityksiä ja kolme vuotta tietoturvapäivityksiä.
Virtus.pro

Virtus.pro (lyhennettynä VP) on vuonna 2003 Venäjällä perustettu elektronisen urheilun seura. Virtus.pro:lla on joukkueet muun muassa "Counter-Strike 2:ssa", "Dota 2:ssa" ja "".
Virtus.pro on voittanut Counter-Striken major-turnauksen kaksi kertaa: vuonna 2014 EMS One Katowicen ja vuonna 2022 IEM Rio Majorin.
Vuonna 2022 Virtus.pro:n osti armenialainen sijoittaja Aram Karamanukjan.
The Cat in the Hat

The Cat in the Hat on vuonna 2026 julkaistava tietokoneanimaatioelokuva, jonka on käsikirjoittanut ja ohjannut Erica Rivinoja ja Alessandro Carloni. Elokuvan ääninäyttelijöihin kuuluvat Bill Hader, America Ferrera, Quinta Brunson, Bowen Yang, Xochitl Gomez, Matt Berry ja Paula Pell. Se on sovitus Dr. Seussin kirjasta "The Cat in the Hat".
Toivakan helluntaiseurakunta

Toivakan helluntaiseurakunta on vuonna 1937 perustettu toivakkalainen helluntaiseurakunta. Seurakunnan pastori on Markus Tattari. Seurakunnan toimitilat sijaitsevat Toivakan keskustassa Palosentiellä. Seurakunta on perustettu 1937 ja rekisteröity yhdistykseksi 2. toukokuuta 1947.
Seurakunnan toimintaan kuuluvat jumalanpalvelusten ja rukouskokousten lisäksi Israel-työ, lapsi- ja nuorisotyö, kirpputori, diakonia, vankilatyö sekä lähetystyö Japanissa. Toivakan helluntaiseurakunnan yhteydessä toimii Royal Rangers-partiojärjestö.
Toimitilat.
Toivakan helluntaiseurakunnan ensimmäinen rukoushuone, vanha "Betania", valmistui vuonna 1948. Seurakunnan nykyinen toimitalo, uusi "Betania", valmistui Palosentielle vuonna 1982.
Tohmajärven helluntaiseurakunta

Tohmajärven helluntaiseurakunta on vuonna 1933 perustettu tohmajärveläinen helluntaiseurakunta. Seurakunnan toimitilat sijaitsevat Tohmajärven keskustassa Lassintiellä. Seurakunta on perustettu 1933 ja rekisteröity yhdistykseksi 1. helmikuuta 1980.
Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö sekä Pohjois-Karjalan helluntaiseurakuntien yhteinen lähetystyö Japanissa.
Historia.
Helluntaiherätys saapui Tohmajärvelle 1920-lvuulla. Tohmajärveläisiä oli mukana perustamassa Lehmoon Pohjois-Karjalan ensimmäistä helluntaiseurakuntaan 1928. Vuonna 1932 perustettiin Värtsilän helluntaiseurakunta, johon tohmajärveläiset sittemmin kuuluivat. Sodan jälkeen helluntailaiset liittyivät Joensuun Siion-seurakuntaan ja Tohmajärvelle muodostui paikallisia rukouspiirejä. Sotien jälkeiset vuodet aina 1950-luvun alkuvuosille asti olivat näillä alueilla voimakkaan herätyksen aikaa. Työtä tehtiin vierailevien julistajien ja paikallisten uskovien voimin.
Tohmajärvi sai pitempiaikaiset evankelistat 1970-luvun alkuvuosina, jolloin täällä toimivat Sirkka Järvinen ja Maija Kauppinen. Vuonna 1976 kutsuttiin rukouspiirien yhteiseksi työntekijäksi Matti Hirviniemi. Hänen aikanaan yhdistettiin kaikki neljä rukouspiiriä yhdeksi Tohmajärven rukouspiiriksi, joka kuului edelleen Joensuun Hel­lun­tai­seu­ra­kun­taan. Matti Hirviniemen siirryttyä Juvalle kevättalvella 1980 tuli hänen seuraajakseen Olavi Kilpeläinen Joensuusta.
Toimitilat.
Tohmajärven helluntaiseurakunnan rukoushuone on valmistunut vuonna 1982. Rukoushuoneen pinta-ala on 720 neliömetriä ja kirkkosalissa on istumapaikkoja 600 henkilölle. Rukoushuoneen suunnittelija on arkkitehti Veikko Gröhn. 
Oman rukoushuoneen saaminen tuli 1980-luvulla ajankohtaiseksi. Seurakunta perusti rukoushuonerahaston ja varojen hankkimiseksi järjestettiin myyjäisiä. Kevättalvella 1982 Tohmajärven rukouspiiri teki päätöksen oman temppelin rakentamisesta. Lahjoituksina saatu rakennuspuutavara kerättiin lähinnä Tohmajärven ja Värtsilän alueen metsänomistajilta. Talkootyön osuus rakentamisessa oli merkittävä. Tohmajärven rukouspiiri irtautui Joensuun Hel­lun­tai­seu­ra­kun­nas­ta ja järjestäytyi itsenäiseksi Tohmajärven Hel­lun­tai­seu­ra­kun­nak­si 28. elokuuta 1983. Saalem-temppelin vihkiäiset pidettiin 11. syyskuuta 1983. Temppeli sijaitsee Tohmajärven kunnan keskustaajamassa Kemiessä.
Iisalmen helluntaiseurakunta

Iisalmen helluntaiseurakunta on vuonna 1934 perustettu iisalmelainen helluntaiseurakunta. Seurakunnan toimitilat sijaitsevat Iisalmen keskustassa Karjalankadulla. Seurakunnan pastorina toimii Teuvo Tikkanen Seurakunta on perustettu 1934 ja rekisteröity yhdistykseksi 18. lokakuuta 1957.
Seurakunnan toimintaan kuuluvat jumalanpalvelusten lisäksi aikuisille suunnatut lähetyspiiri ja päivä- ja rukouskokous, nuorisotyö, lasten pyhäkoulu, kerho- ja leiritoiminta, lauluryhmät sekä diakoniatyö. Lähetystyötä seurakunta tekee Etiopiassa, Pakistanissa ja Venäjällä.
Historia.
Helluntaiherätyksen toiminta Iisalmessa alkoi 1920-luvulla Kuopion Eelim-seurakunnan rukouspiirinä. Iisalmen helluntaiseurakunta perustettiin 31. elokuuta 1934 Pekka Brofeldtin toimesta. Seurakunnan ensimmäiseksi johtajaksi tuli Niilo Heimonen, jonka toiminnan myötä seurakunta koki suuren kasvukauden vuosina 1934–1937.
Seurakunta on ollut alusta asti lähetysseurakunta ja seurakunta on kannattanut mm. 1970- ja 1980-luvuilla Etiopian ja Thaimaan työtä. Nykyinen rukoushuone valmistui Karjalankadulla 1980.
Joey Veerman

Joey Veerman (s. 19. marraskuuta 1998 Purmerend) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen. Hän edustaa kotimaassaan PSV Eindhovenia. Hän on pelannut Alankomaiden A-maajoukkueessa vuodesta 2023.
Veerman nousi Volendamin junioreista toisella sarjatasolla pelanneeseen edustusjoukkueeseen kaudella 2016–2017. Hän siirtyi Heerenveeniin kesällä 2019 ja pelasi joukkueessa 2,5 kauden aikana 71 Eredivisie-ottelua, joissa hän teki 14 maalia. Hän siirtyi tammikuussa 2022 PSV Eindhoveniin. Hän on pelannut Eindhovenissa 2,5 kauden aikana 77 Eredivisie-ottelua, joissa hän on tehnyt 13 maalia. Hän voitti Alankomaiden cupin vuosina 2022 ja 2023 sekä liigamestaruuden vuonna 2024. Hän pelasi kaudella 2021–2022 Konferenssiliigassa viisi ottelua, kaudella 2022–2023 Eurooppa-liigassa kahdeksan ottelua, joissa hän teki kolme maalia, ja kaudella 2023–2024 Mestarien liigassa seitsemän ottelua.
Veerman pelasi yhden ottelun Alankomaiden alle 19-vuotiaiden maajoukkueessa. Hän pelasi ensimmäisen A-maaottelunsa kesäkuussa 2023 Kansojen liigan pronssiottelussa Italiaa vastaan. EM-kilpailuissa 2024 hän pelasi kaksi alkulohko-ottelua avauskokoonpanossa ja tuli neljässä muussa ottelussa vaihdosta kentälle. Hän on lokakuun 2024 puoliväliin mennessä pelannut 16 maaottelua, joista kuusi ottelua avauskokoonpanossa. Hän teki maalin maaliskuussa 2024 ystävyysottelussa Saksaa vastaan.
Keiteleen helluntaiseurakunta

Keiteleen helluntaiseurakunta on vuonna 1935 perustettu keiteleläinen helluntaiseurakunta. Seurakunnan toimitilat sijaitsevat Keiteleen keskustassa Paljepolulla. Seurakunta kuuluu Suomen Helluntaikirkko -kirkkokuntaan. Seurakunnan puheenjohtaja on Jarmo Paananen. 
Seurakunnan toimintaan kuuluvat jumalanpalvelusten ja rukouskokousten lisäksi lapsi-, nuoriso- ja vanhustyö, levähdyspaikka-illat, liikunta, musiikkityö, kirpputori sekä lähetystyö Albaniassa.
Juvan helluntaiseurakunta

Juvan helluntaiseurakunta on vuonna 1937 perustettu juvalainen helluntaiseurakunta. Seurakunnan toimitilat sijaitsevat Juvan keskustassa Niittytiellä. Seurakunnan pastori on Erkki Lehtonen.
Seurakunnan toimintaan kuuluvat jumalanpalvelukset ja rukouskokoukset. Lapsityö koostuu kerhoista, leireistä ja juhlista sekä Jippii-kuoron toiminnasta. Nuorille seurakunta järjestää omia tapahtumia. Seurakunta tukee lähetystyötä, tekee diakoniatyötä (ruokailujen järjestäminen ja vierailut palvelutaloihin) sekä järjestää musiikkitoimintaa.
Historia.
Helluntaiherätys saapui Juvalle 1920- ja 1930-lukujen vaihteessa evankelista Aino Soimaharjun, saarnaaja Topias Sutelan sekä Elias Takkusen toimesta. Vuonna 1936 evankelistat Saimi Pyykkönen ja Martta Pasanen toimivat Juvalla. Toukokuussa 1937 Juvan uskoon tulleet järjestivät juhlat ja seurakunnan perustamiskokouksen Turakkalan kylässä. Juhlapuhujiksi seurakuntaa perustamaan kutsuttiin saarnaajat Fabian Paakkari Mäntyharjulta ja Oskari Manninen Hirvensalmelta.
Toimitilat.
Seurakunnan kokouspaikkana oli 25 vuoden ajan Pöllän talo Turakkalan kylässä. Tämän jälkeen seurakunta kokoontui Sopukan talossa. Vuosina 1963-1980 seurakunnan tilana toimi vuokrahuoneisto Lavosen talossa kirkonkylällä. 
Juvan helluntaiseurakunnan rukoushuone on valmistunut vuonna 1982. Rukoushuoneen pinta-ala on 510 neliömetriä ja kirkkosalissa on istumapaikkoja 223 henkilölle. Rukoushuoneen suunnittelija on arkkitehti Veikko Gröhn. Rukoushuone vihittiin käyttöön 24. huhtikuuta 1983. Seurakunnan tiloissa toimii myös kirjamyynti.
Lindborg

Lindborg on muun muassa seuraavien henkilöiden sukunimi:
Lindbom

Lindbom, Lindbohm on muun muassa seuraavien henkilöiden sukunimi:
Lindhagen

Lindhagen on seuraavien ruotsalaisten henkilöiden sukunimi:
Vilénin tehtaat

Oy Vilénin Tehtaat – Ab Viléns Fabriker oli Turussa, Naantalissa ja Kirkkonummella vuosina 1907–1966 toiminut metalli- ja korkkituotteita sekä rakennuseristeitä valmistanut yritys.
Yrityksen perustivat konsuli Albert Vilén (1861–1941) ja johtaja Artur Vilén vuonna 1907 avoimeksi yhtiöksi nimeltä Bröderna Vilén. Albert Vilén oli ollut Wicander &amp; Larsonin korkkiyrityksen palveluksessa Liepajassa ja osti uudelle yhtiölle Wicanderin korkkitehtaan Turun Kerttulinkadulla. Samalla hankittiin Auran Neulatehdas Turun Nummenpakalta. Albert Vilén omisti tuolloin myös korkkieristetehtaan Kirkkonummella sekä 40 prosenttia Hankoniemellä toimineesta Ab Ekö Ångsåg &amp; Fabriker -höyrysahayhtiöstä.
Artur Vilén jätti veljesten yrityksen 1910. Albert Vilén otti vuonna 1925 osakkaiksi poikansa Albert Haraldin ja Herbertin ja muodosti vuonna 1928 osakeyhtiön nimeltä Vilénin tehtaat. Albert Vilén pyrki muodostamaan monialayrityksen ostamalla pieniä teollisuusyhtiöitä tai perustamalla uusia kiinnostaville toimialoille. Kun Masalassa sijainnut korkkitehdas jäi Neuvostoliitolle luovutetulle Porkkalan vuokra-alueelle, tuotanto siirrettiin Turkuun rakennettuun uuteen tehtaaseen.
Vilénin tehtaan metallituotteita olivat pientavarat ongenkoukuista hakaneuloihin, vetoketjut, polttomoottorit, erilaiset koneet, Ilo-polkupyörät ja ikkunakaihtimet. Korkkitehdas tuotti pullontulppia, tiivisteitä, korkkimattoa eli linoleumia ja erilaisia korkkieristeitä. Rakennuseristeitä tehtiin myös turpeesta Naantalin tehtaalla. Tytäryhtiö (1943–1972) myi aluksi polkupyöriä ja sähkölaitteita nimellä Oy Turun Sähkö- ja Pyöräliike Ab ja vuodesta 1950 sisustustarvikkeita nimellä Oy Vilénin Tapetti- ja Mattoliike Ab.
Vuonna 1955 Vilénin tehtaat aloitti peltipakkausten valmistamisen, ja vuonna 1960 yrityksen osti tuon alan kilpailija G. W. Sohlberg.Vuonna 1966 yritys fuusioitiin GWS-yhtiöön ja tuotanto päättyi 1970.
Erik Bryggmanin piirtämä Vilénin metallitehdas Turun Hämeenkadun ja Kerttulinkadun kulmassa tunnetaan nykyisin Turun työterveystalona.
Lindmark

Lindmark on seuraavien ruotsalaisten henkilöiden sukunimi:
Lindvall

Lindvall tai Lindwall on muun muassa seuraavien henkilöiden sukunimi:
Pilvi Kalhama

Pilvi Tuulia Kalhama (s. 11. heinäkuuta 1972 Naantali) on toiminut Emma-taidemuseosäätiön ylläpitämän Espoon modernin taiteen museo Emman johtajana vuodesta 2012 vuoteen 2025. 
Kalhama on koulutukseltaan taidehistorioitsija. Hän valmistui filosofian maisteriksi vuonna 1997 ja filosofian lisensiaatiksi vuonna 2004.
Kalhama on yksi galleria Helsinki Contemporaryn (ent. Gallery Kalhama &amp; Piippo Contemporary) perustajista, ja hän toimi vuonna 2008 avautuneen gallerian ensimmäisenä taiteellisena johtajana ja toimitusjohtajana.
Kalhama aloittaa Arkkitehtuuri- ja designmuseon johtajana sekä museotoimintaa ylläpitävän AD-museo Oy:n toimitusjohtajana elokuussa 2025.
Vuonna 2018 Kalhamalle myönnettiin Espoo-mitali, jota edelsi Emman saama Vuoden museo -palkinto samana vuonna.
Tomáš Křivda

Tomáš Křivda (s. 15. syyskuuta 1999) on tšekkiläinen suunnistaja. MM-kilpailuissa Křivda on sijoittunut parhaimmillaan neljänneksi pitkällä matkalla Flims Flaaxin MM-kilpailuissa 2023, EM-kilpailuissa hänen paras sijoituksensa henkilökohtaisilla matkoilla on keskimatkan yhdeksäs sija vuodelta 2022. Suunnistuksen maailmancupin osakilpailussa hän on parhaimmillaan sijoittunut neljänneksi pitkällä matkalla vuonna 2023. Nuorten MM-kilpailuissa Křivda saavutti pronssia viestissä vuonna 2018. Henkilökohtaisilla matkoilla hän on parhaimmillaan sijoittunut yhdeksänneksi sprintissä vuonna 2019. Seuratasolla Křivda edustaa suomalaista Kalevan Rastia.
Jaume Asens

Jaume Asens Llodrà (s. 1972) on espanjalainen lakimies ja poliitikko. Hän on toiminut sillanrakentajana Katalonian itsehallintoon liittyvissä vaikeissa asioissa.
Vuonna 2019 Asens valittiin Espanjan edustajainhuoneeseen. Vuonna 2020 hänestä tuli ensimmäinen katalaani, joka valittiin parlamenttiryhmän puheenjohtajaksi.
Asens valittiin Euroopan parlamentin jäseneksi vuonna 2024. Hän liittyy Vihreät / Euroopan vapaa allianssi -ryhmään.
Alfonso (Espanjan kruununprinssi)

Alfonso, Asturian ruhtinas (vuodesta 1933 kreivi Covadonga; 10. toukokuuta 1907 Madrid, Espanja – 6. syyskuuta 1938 Miami, Yhdysvallat) oli Espanjan kruununprinssi ja kuningas Alfonso XIII:n vanhin poika.
Elämä.
Alfonson vanhemmat olivat Bourbon-sukuinen kuningas Alfonso XIII ja kuningatar Viktoria Eugenie, syntyjään Battenbergin prinsessa. Alfonso sai heidän vanhimpana lapsenaan kruununperijälle kuuluvan Asturian ruhtinaan arvon. Hän sairasti verenvuototautia eli hemofiliaa, joka oli periytynyt hänen äitinsä isoäidiltä, Ison-Britannian kuningatar Viktorialta. Alfonso sai Espanjan armeijassa aliluutnantin arvon. Koko kuningasperhe pakeni Ranskaan vuonna 1931, kun monarkia kumottiin ja Espanjan toinen tasavalta perustettiin.
Alfonso joutui luopumaan perimysoikeudestaan Espanjan teoreettiseen kruunuun mennessään vuonna 1933 naimisiin ei-kuninkaallista syntyperää olleen kuubalaisen kauppiaan tyttären Edelmira Sampedro-Ocejon kanssa. Vanhemmat vastustivat poikansa avioliittoa, mutta Alfonso XIII antoi hänelle häiden jälkeen Covadongan kreivin arvon. Alfonso asui myöhemmin muun muassa Lausannessa Sveitsissä ja Havannassa Kuubassa. Vuonna 1936 hän rakastui New Yorkissa tapaamaansa kuubalaissyntyiseen mannekiiniin ja muotipiirtäjään Marta Rocafort-Altuzarraan. Saatuaan avioeron ensimmäisestä vaimostaan vuonna 1937 Alfonso nai Rocafort-Altuzarran, mutta he erosivat jo seuraavana vuonna. Molemmat avioliitot olivat lapsettomia.
Alfonso loukkaantui Miamissa Floridassa 6. syyskuuta 1938 ollessaan palaamassa yökerhosta paikallisen baaritytön Mildred Gaydonin kuljettamassa autossa, joka törmäsi puhelinpylvääseen. Hemofiliansa vuoksi Alfonso kuoli myöhemmin samana päivänä verenvuotoon vain 31-vuotiaana.
Koska Alfonson nuorempi veli Jaime oli syntyjään kuuromykkä, tuli uudeksi kruununperijäksi – mikäli monarkia palautettaisiin – kolmas veli Juan. Tämän poika Juan Carlos tuli lopulta kuninkaaksi, kun monarkia palautettiin vuonna 1975.
Jaume Duch Guillot

Jaume Duch Guillot (s. 4. helmikuuta 1962 Barcelona) on espanjalainen virkamies, joka helmikuussa 2017 sai nimityksen Euroopan parlamentin päätiedottajaksi.
Duch Guillot opiskeli oikeustiedettä Barcelonan yliopistossa vuosina 1980–1985 ja opetti siellä myöhemmin kansainvälistä oikeutta. Vuonna 1990 hänestä tuli Euroopan parlamentin virkamies. Duch Guillot on työskennellyt siitä lähtien viestinnän parissa. Hän toimi Euroopan parlamentin puhemies José María Gil-Robles y Gil-Delgadon tiedottajana ja vuodesta 2006 Euroopan parlamentin mediapäällikkönä. Helmikuussa 2017 hän siirtyi päätiedottajan tehtäviin.
Duch Guillot on tehnyt lukuisia julkaisuja Euroopan unioniin liittyvistä aiheista. Hänen kielitaitoonsa kuuluvat espanja, ranska, englanti, italia, katalaani ja saksan perusteet.
Kløfta

Kløfta on taajama Ullensakerin kunnassa Akershusin läänissä Norjassa. Taajaman pinta-ala on 3,7 neliökilometriä ja asukasluku 8 371 vuonna 2023.
Sand (Ullensaker)

Sand on taajama Ullensakerin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 2 496 vuonna 2023.
Borgen (Ullensaker)

Borgen on taajama Ullensakerin kunnassa Akershusin läänissä Norjassa. Taajaman pinta-ala on 0,6 neliökilometriä ja asukasluku 1 514 vuonna 2023.
Algarheim

Algarheim on taajama Ullensakerin kunnassa Akershusin läänissä Norjassa. Taajaman asukasluku oli 555 vuonna 2019.
Ydinnaula

Ydinnaula tai intramedullaarinaula on raajojen pitkien putkiluiden tiettyjen murtumien hoitoon käytetty kirurginen implantti. Pohjimmiltaan se on luun ydinonteloon pakotettava metallinen sauva. Nykyisten ydinnaulojen keksijänä pidetään saksalaista kirurgia Gerhard Küntscheriä joka kehitti menetelmän ja käytti sitä ensimmäisen kerran vuonna 1939 toisessa maailmansodassa vammautuneiden sotilaiden hoitoon. Tätä aiemmin kyseiset vammat oli hoidettu asettamalla raaja vetoon sekä kipsiin kuukausiksikin. Ydinnaulaus mahdollisti potilaiden kävelemisen jo viikoissa ja sotilaiden varhaisen paluun tehtäviin.
Nykyiset ydinnaulat valmistetaan useimmiten titaanista joka on terästä kestävämpää sekä reagoi vähemmän biologisesti. Sekä naula että luut lukitaan paikalleen niin kutsutuilla salparuuveilla jotka estävät rakenteiden ja implantin asennon muuttumisen. Tästä syystä nykyistä ydinnaulausta kutsutaan myös salpaydinnaulaukseksi.
Nordkisa

Nordkisa on taajama Ullensakerin kunnassa Akershusin läänissä Norjassa. Taajaman pinta-ala on 0,7 neliökilometriä ja asukasluku 1 327 vuonna 2023.
Ullensakerin kirkko

Ullensakerin kirkko () on Ullensakerin kunnassa Akershusin läänissä Norjassa sijaitseva betoninen pitkäkirkko vuodelta 1958. Sen edeltäjä tuhoutui tulipalossa vuonna 1952.
Hovinin kirkko (Ullensaker)

Hovinin kirkko () on Ullensakerin kunnassa Akershusin läänissä Norjassa sijaitseva puinen ristikirkko vuodelta 1695.